Babelscape/SREDFM huggingface dataset:
Κοραντέν Τολισό

Ο Κοραντέν Τολισό ("Corentin Tolisso", 3 Αυγούστου 1994) είναι Γάλλος ποδοσφαιριστής τογκολέζικης καταγωγής ο οποίος αγωνίζεται ως κεντρικός μέσος για την Μπάγερν Μονάχου και την εθνική ομάδα της Γαλλίας.

Προερχόμενος από τις ακαδημίες της Λυόν, πραγματοποίησε το ντεμπούτο του για το κλαμπ το 2013, με το οποίο αγωνίστηκε σε 160 αγώνες, σκοράροντας 29 φορές. Ανακηρύχθηκε μέλος της ομάδας της σαιζόν για το Γιουρόπα Λιγκ 2016-17. Το καλοκαίρι του 2017 αποκτήθηκε από την Μπάγερν Μονάχου για 41,5 εκατομμύρια ευρώ, ποσό ρεκόρ για γερμανικό σύλλογο.

Ο Τολισό έχει αγωνιστεί στις νεανικές εθνικές ομάδες της Γαλλίας και πραγματοποίησε το ντεμπούτο του με την εθνική αντρών το 2017. Ήταν μέλος της ομάδας η οποία κατέκτησε το Μουντιάλ 2018. Αγωνίστηκε στον τελικό ως αλλαγή του Μπλαιζ Ματουιντί στο 73ο λεπτό.
Ένωση Κριτικών Κινηματογράφου της Γιούτα

Η Ένωση Κριτικών Κινηματογράφου της Γιούτα (αγγλικά:Utah Film Critics Association) (συντ.UFCA) είναι μια αμερικανική ένωση κριτικών του κινηματογράφου, που έχει έδρα την Γιούτα στις Ηνωμένες Πολιτείες Αμερικής και ιδρύθηκε το 2005.

Κάθε χρόνο, η Ένωση απονέμει τα δικά της βραβεία των μελών της, 
τα οποία αναγνωρίζουν τις καλύτερες ταινίες της χρονιάς.
ΜΚ Χίμικ

Η ΜΚ Χίμικ (ουκρανικά: Баскетбольний клуб Хімік) είναι ουκρανικός επαγγελματική σύλλογος καλαθοσφαίρισης, που εδρεύει στο Γιούζνε. Ο σύλλογος αγωνίζεται στη ΣούπερΛιγκ Ουκρανίας. Το 2006, ο σύλλογος έφτασε στον τελικό του EuroCup Challenge, όπου ηττήθηκε από την Ουράλ Γκρέιτ Περμ.
Διαδικτυακή Ένωση Κριτικών Κινηματογράφου της Βοστώνης

Η Διαδικτυακή Ένωση Κριτικών Κινηματογράφου της Βοστώνης (αγγλικά:Boston Online Film Critics Association) 
είναι μια Αμερικανική ένωση κριτικών του Κινηματογράφου, που έχει έδρα την Βοστώνη στην Μασαχουσέτη 
των Ηνωμένων Πολιτειών Αμερικής και ιδρύθηκε το 2012.

Κάθε χρόνο, η Διαδικτυακή Ένωση απονέμει τα δικά της βραβεία των μελών της (BOFCA Awards), 
τα οποία αναγνωρίζουν τις καλύτερες ταινίες της χρονιάς.
Ένωση Κριτικών Κινηματογράφου του Ντένβερ

Η Ένωση Κριτικών Κινηματογράφου του Ντένβερ (αγγλικά:Denver Film Critics Society) (συντ.DFCS) είναι μια αμερικανική ένωση κριτικών του κινηματογράφου, που έχει έδρα το Ντένβερ στο Κολοράντο στις Ηνωμένες Πολιτείες Αμερικής και ιδρύθηκε το 2010.

Κάθε χρόνο, η Ένωση απονέμει τα δικά της βραβεία των μελών της, 
τα οποία αναγνωρίζουν τις καλύτερες ταινίες της χρονιάς.
Λίνος-Αλέξανδρος Σισιλιάνος

Ο Λίνος-Αλέξανδρος Σισιλιάνος είναι Έλληνας νομικός και δικαστής, καθηγητής Δημοσίου Διεθνούς Δικαίου στη Νομική Σχολή Αθηνών και πρόεδρος του Ευρωπαϊκού Δικαστηρίου Ανθρωπίνων Δικαιωμάτων. Διετέλεσε αντιπρόεδρος του Ευρωπαϊκού Δικαστηρίου Ανθρωπίνων Δικαιωμάτων από την 1 Μαΐου 2017, ενώ την 1 Απριλίου 2019 εξελέγη πρόεδρος του Ευρωπαϊκού Δικαστηρίου Ανθρωπίνων Δικαιωμάτων, διαδεχόμενος από τις 5 Μαΐου 2019 τον Ιταλό Γκουίντο Ραϊμόντι. Τον διαδέχθηκε ο Róbert Ragnar Spanó από την Ισλανδία στις 18 Μαΐου 2020.
Λίμνη Λίσι

μικρογραφία|296x296εσ|Λίμνη Λίσι
Η λίμνη Λίσι (Γεωργιανά: ლისის ტბა) είναι μια μικρή λίμνη κοντά στη Τιφλίδα, Γεωργία. Ανήκει στην κοιλάδα του ποταμού Κύρου, που φιλοξενεί ένα μεγάλο αναπτυξιακό έργο μικτής χρήσης με το ίδιο όνομα. Το τοπίο είναι βραχώδες και ξηρό με θαμνώδη βλάστηση και οικόπεδα στέπας. Η λίμνη και η γύρω περιοχή παρέχουν βιότοπο για ποικιλία διαφορετικών ειδών εξωτικών πουλιών. Εκτός από διάφορα είδη πτηνών, η περιοχή γύρω από τη λίμνη παρέχει καταφύγιο σε μια ποικιλία ζώων όπως χελώνες, αλεπούδες και λαγούς. Η περιοχή είναι γνωστή για τον μεγάλο πληθυσμό των φιδιών που ζουν στις πλαγιές γύρω από τη λίμνη.
Τζιν Άρθουρ

Η Τζιν Άρθουρ (αγγλικά:Jean Arthur, πραγματικό ονομα: Γκλάντις Τζορτζιάνα Γκριν, 17 Οκτωβρίου 1900 - 16 Ιουνίου 1991) ήταν Αμερικανίδα ηθοποιός του θεάτρου και του κινηματογράφου γνωστή για τη συμμετοχή της σε τρεις από τις σημαντικότερες ταινίες του Φρανκ Κάπρα όπως: "Ο Πρίγκηψ των Δολαρίων (Mr. Deeds Goes to Town, 1936)", "Δε θα τα Πάρεις Μαζί σου (You Can't Take It With You, 1938)" και "Ο κύριος Σμιθ πάει στην Ουάσινγκτον (Mr. Smith Goes to Washington, 1939)", στις οποίες ξεδίπλωσε το ταλέντο της ως κομεντιέν και καθιερώθηκε ως "κορίτσι της διπλανής πόρτας". Η ηθοποιός, που υπήρξε υποψήφια για Όσκαρ Α' Γυναικείου Ρόλου για την ερμηνεία της στην ταινία του Τζορτζ Στίβενς "Άστεγοι ερωτευμένοι (The More the Merrier, 1943)" είναι επίσης γνωστη για τη συμμετοχή της στις ταινίες: "Μόνο οι Άγγελοι Έχουν Φτερά (Only Angels Have Wings, 1939)", "Ιδιοτροπίες Εκατομμυριούχων (The Devil and Miss Jones, 1941)", "Ανθρώπινη δικαιοσύνη (The Talk of the Town, 1942)", "Φλόγα και Πάθος (A Foreign Affair, 1948)" και "Άρπαγες της γης (Shane, 1953)". 

Ο ιστορικός κινηματογράφου Τζέιμς Χάρβεϊ αναφερόμενος στην Τζιν Άρθουρ, στο βιβλίο του "Η ιστορία της αισθηματικής κωμωδίας", έγραψε: "Κανενός άλλου ηθοποιού το όνομα δεν συνδέθηκε με την σοφιστικέ κομεντί όσο της Τζιν Άρθουρ. Συνδέθηκε αδιάρρηκτα με εκείνη και η προσωπικότητά της, ως κινηματογραφικός αστέρας καθορίστηκε από εκείνη, τόσο ώστε να είναι δύσκολο κανείς να σκεφτεί την αισθηματική κωμωδία της χρυσής εποχής του Χόλιγουντ, χωρίς να αναφερθεί στην Άρθουρ". Ο ιστορικός Ρόμπερτ Όσμπορν τη χαρακτήρισε ως την "απόλυτη πρωταγωνίστρια της σοφιστικέ κωμωδίας". Η τελευταία της κινηματογραφική συμμετοχή ήταν στο γουέστερν του 1953 "Άρπαγες της γης (Shane)" σε ηλικία 53 ετών. Έπειτα η ηθοποιός αποσύρθηκε από τα κινηματογραφικά δρώμενα. 

Η Τζιν Άρθουρ, κρατούσε την προσωπική της ζωή μακριά από τα φώτα της δημοσιότητας. Σε ένα άρθρο στο περιοδικό "Life" το 1940, γίνεται αναφορά στο όνομά της με τις παρακάτω λέξεις: "Μετά την Γκάρμπο, η Άρθουρ είναι η δεύτερη μυστηριώδης γυναίκα του Χόλιγουντ". Η ηθοποιός απέφευγε να δίνει συνεντεύξεις, απέφευγε τους φωτογράφους και δεν επέτρεπε το όνομά της να συνδεθεί σε οποιοδήποτε διαφημιστικό κόλπο.
Μαρία Πρωτόπαππα

Η Μαρία Πρωτόπαππα (Κορυδαλλός, 5 Μαΐου 1973) είναι Ελληνίδα ηθοποιός της τηλεόρασης, του θεάτρου και του κινηματογράφου και σκηνοθέτις του θεάτρου.
Μαρία Μελίτα του Χοενλόε-Λάνγκενμπουργκ

Η Μαρία Μελίτα του Χοενλόε-Λάνγκενμπουργκ ("Marie Melita zu Hohenlohe-Langenburg", 18 Ιανουαρίου 1899 - 8 Νοεμβρίου 1967) ήταν κόρη του Ερνέστου Β΄, Πρίγκιπα του Χοενλόε-Λάνγκενμπουργκ.
Τζωρτζ Έιντ

Ο Τζωρτζ Έιντ ("George Ade", 9 Φεβρουαρίου 1866 – 16 Μαΐου 1944) ήταν Αμερικανός συγγραφέας, δημοσιογράφος και θεατρικός συγγραφέας. Γεννήθηκε στο χωριό Κέντλαντ της βορειδυτικής Ιντιάνα και πέθανε στο κοντινό χωριό Μπρουκ. Απεφοίτησε από το Πανεπιστήμιο Περντιού.

Ο Έιντ έγινε γνωστός με τις «Ιστορίες των δρόμων και της πόλης» ("Stories of the Streets and of the Town"), μιας μόνιμης στήλης σε εφημερίδα που με καθημερινή γλώσσα περιέγραφε την καθημερινή ζωή στο Σικάγο, καθώς και με τη συλλογή χρονογραφημάτων "Ιστορίες στην αργκό" ("Fables in slang"). Οι τελευταίες ιστορίες, που δημοσιεύθηκαν στην εφημερίδα "Chicago Record" από το 1897 έως το 1900, είναι χιουμοριστική προσαρμογή των μύθων του Αισώπου στη σημερινή εποχή με γλώσσα «του δρόμου», και του απέφεραν φήμη και πλούτο. Από τότε τον αποκαλούσαν και «Αίσωπο της Ιντιάνα» («Aesop of Indiana»).

Το πρώτο θεατρικό έργο του για το Μπρόντγουεϊ ήταν το "Ο Σουλτάνος του Σούλου", γραμμένο το 1901. Τα γνωστότερα θεατρικά έργα του Έιντ, τα "The County Chairman" και "The College Widow", πρωτοανέβηκαν ταυτοχρόνως το 1904. Ο Έιντ έγραψε και σενάρια, ενώ μερικοί από τους μύθους και θεατρικά έργα του αναπτύχθηκαν σε κινηματογραφικές ταινίες.

Κατά το πρώτο τέταρτο του 20ού αιώνα ο Έιντ, μαζί με τους Μπουθ Τάρκινγκτον, Μέρεντιθ Νίκολσον και Τζέιμς Χουίτκομ Ρίλεϋ, βοήθησε να δημιουργηθεί μια «Χρυσή Εποχή της λογοτεχνίας στην Ιντιάνα».
Νίνα Μπάντριτς

Η Νίνα Μπάντριτς (Nina Badrić, 4 Ιουλίου 1972) είναι τραγουδίστρια και στιχουργός από την Κροατία. Ξεκίνησε την καριέρα της στις αρχές της δεκαετίας του 1990 και διαγωνίστηκε στο "Dora" - την κροατική επιλογή για τον Διαγωνισμό Τραγουδιού της Eurovision τέσσερις φορές. Κατέλαβε την 7η θέση το 1993 με το "Ostavljam te", την δέκατη θέση το 1994 με το "Godine nestvarne", την 18η θέση το 1995 με το "Odlaziš zauvijek" και την δεύτερη θέση το 2003 με το "Čarobno jutro". Εκπροσώπησε τελικά την Κροατία στον Διαγωνισμό Τραγουδιού Eurovision το 2012 στο Μπακού του Αζερμπαϊτζάν με το τραγούδι "Nebo". Κατέλαβε την δωδέκατη θέση στον δεύτερο ημιτελικό και απέτυχε να προκριθεί στον τελικό της διοργάνωσης.
Άντριου Ρόμπερτσον

Ο Άντριου Ρόμπερτσον ("Andrew Robertson", 11 Μαρτίου 1994) είναι Σκοτσέζος ποδοσφαιριστής ο οποίος αγωνίζεται ως αριστερός αμυντικός για τη Λίβερπουλ και είναι αρχηγός της εθνικής ομάδας της Σκωτίας.

Ο Ρόμπερτσον ξεκίνησε την επαγγελματική του καριέρα από την Κουίνς Παρκ το 2012 πριν αποκτηθεί από την Νταντί Γιουνάιτεντ ένα χρόνο αργότερα. Το 2014 ανακηρύχθηκε καλύτερος νέος παίκτης για τη Σκωτία και πραγματοποίησε το ντεμπούτο του με την εθνική αντρών. Τον Ιούλιο του 2014 αποκτήθηκε από τη Χαλ Σίτι για 2,85 εκατομμύρια λίρες και τον Ιούλιο του 2017 από τη Λίβερπουλ για ποσό το οποίο εκτιμήθηκε σε περίπου 10 εκατομμύρια λίρες. Ήταν μέλος της ομάδας που κατέκτησε το Τσάμπιονς Λιγκ το 2019 και ήταν μέλος της ομάδας της χρονιάς για την Πρέμιερ Λιγκ.

Ο Ρόμπερτσον πραγματοποίησε το ντεμπούτο του με την εθνική αντρών τον Μάιο του 2014 και τον Σεπτέμβριο του 2018 ορίστηκε αρχηγός της.
Φρένκι ντε Γιονγκ

Ο Φρένκι ντε Γιονγκ ("Frenkie de Jong", 12 Μαΐου 1997) είναι Ολλανδός ποδοσφαιριστής ο οποίος αγωνίζεται ως μέσος για την Μπαρτσελόνα και την εθνική ομάδα της Ολλανδίας. Είναι πολύπλευρος πλεϊμέικερ με πολύ καλές αμυντικές δυνατότητες. 

Ο ντε Γιονγκ ξεκίνησε την επαγγελματική του καριέρα από τη Βίλεμ ΙΙ το 2015. Ένα χρόνο αργότερα πήρε μεταγραφή για τον Άγιαξ συμβολικά για 1€, αλλά με ρήτρα 10% επί της πώλησης. Στον Άγιαξ ο ντε Γιονγκ αναγνωρίστηκε ως ένας από τους καλύτερους μέσους στην Ευρώπη, κερδίζοντας ένα εγχώριο νταμπλ και έφτασε στα ημιτελικά του Τσάμπιονς Λιγκ. Τη σαιζόν 2018-19 κέρδισε το πρωτάθλημα, το κύπελλο, αναδείχθηκε παίκτης της σαιζόν για την Ερεντιβίζιε και ήταν καταλυτικός στην πορεία του Άγιαξ μέχρι τα ημιτελικά του Τσάμπιονς Λιγκ, για πρώτη φορά μετά από 22 χρόνια, και ανακηρύχθηκε καλύτερος μέσος της σαιζόν για το Τσάμπιονς Λιγκ. Τον Ιούλιο του 2019 αποκτήθηκε από την Μπαρτσελόνα για 75 εκατομμύρια ευρώ.

Ο ντε Γιονγκ πραγματοποίησε το επαγγελματικό του ντεμπούτο με την εθνική ομάδα αντρών το Σεπτέμβριο του 2018 και βοήθησε ως βασικός την Ολλανδία να καταλάβει τη δεύτερη θέση στο πρωτάθλημα εθνών.
Τάιρα Μπανκς

Η Τάιρα Μπανκς ("Tyra Lynne Banks" ; 4 Δεκεμβρίου 1973), επίσης γνωστή ως BanX, είναι Αμερικανίδα τηλεοπτική προσωπικότητα, παραγωγός, επιχειρηματίας, ηθοποιός, μοντέλο, συγγραφέας και περιστασιακή τραγουδίστρια. Γεννημένη στην Καλιφόρνια, ξεκίνησε την καριέρα της ως μοντέλο σε ηλικία 15 ετών και ήταν η πρώτη αφροαμερικανίδα που έγινε εξώφυλλο στα περιοδικά "GQ" και "Sports Illustrated Swimsuit Issue", στα οποία εμφανίστηκε τρεις φορές. Ήταν άγγελος της Victoria's Secret από το 1997 έως το 2005. Στις αρχές της δεκαετίας του 2000, η Μπανκς ήταν ένα από τα πιο ακριβοπληρωμένα μοντέλα του κόσμου.

Η Μπανκς ξεκίνησε την υποκριτική στην τηλεόραση το 1993 στην σειρά "The Fresh Prince of Bel-Air" και έκανε την πρώτη της εμφάνιση στον κινηματογράφο στην ταινία "Higher Learning" το 1995. Το 2000 πρωταγωνίστησε στο "Life-Size" του Disney Channel και στο "Coyote Ugly." Είχε μικρούς ρόλους στην ρομαντική ταινία "Love & Basketball" (2000) και στην ταινία τρόμου "" (2002) ενώ εμφανίστηκε και στις τηλεοπτικές σειρές "Gossip Girl" και "Glee".

Το 2003, η Μπανκς δημιούργησε και ξεκίνησε να παρουσιάζει το ριάλιτι σόου "America's Next Top Model", στο οποίο ήταν μια εκ των παραγωγών και το οποίο παρουσίασε για τις πρώτες 32 σεζόν μέχρι την ακύρωση του ριάλιτι τον Οκτώβριο 2015. Παρέμεινε εκτελεστικός παραγωγός και όρισε την Rita Ora ως οικοδέσποινα του 23ου κύκλου προτού αναλάβει η ίδια την παρουσίαση στον 24ο κύκλο. Η Μπανκς ήταν η συνδημιουργός του "True Beauty" και είχε το δικό της talk show, "The Tyra Banks Show", που προβαλλόταν από το The CW για πέντε σεζόν και κέρδισε δυο βραβεία Daytime Emmy στην κατηγορία Καλύτερου Ενημερωτικού Talk Show. Για δυο μήνες ήταν η συν-οικοδέσποινα του talk show "FABLife". Το 2017, η Μπανκς αντικατέστησε τον Nick Cannon στην παρουσίαση του "America's Got Talent" για την 12η σεζόν.

Το 2010, κυκλοφόρησε ένα νεανικό μυθιστόρημα με τον τίτλο "Modelland", που βασίστηκε στην ζωή της ως μοντέλο. Κατέκτησε την πρώτη θέση στην λίστα του "The New York Times" Best Seller το 2011. Η Μπανκς είναι μια από τις τέσσερις αφροαμερικανίδες και επτά γυναίκες που έχουν μπει στην λίστα με τους ανθρώπους με την μεγαλύτερη επιρροή παγκοσμίως από το περιοδικό "Time". Είναι επίσης μια από τα δεκαεπτά μοντέλα που έλαβαν τον τίτλο Legendary Supermodel από το MODELS.com
Αυξώ

Στην ελληνική μυθολογία η Αυξώ ήταν μία από τις τρεις ή έξι Ώρες της «πρώτης γενεάς», οι οποίες λατρεύονταν από την αρχαιότερη εποχή στην Αθήνα, όπως γράφει ο Παυσανίας (Α΄ 35, 2). Οι άλλες δύο ήταν η Θαλλώ και η Καρπώ. Ήταν θυγατέρες του Δία και της Θέμιδος, αδελφές των τριών Μοιρών και των Νυμφών που κατοικούσαν στον Ηριδανό ποταμό.
Θέατρο Μπατακλάν

Το Θέατρο Μπατακλάν (γαλλικά Bataclan), το οποίο αρχικά ονομαζόταν Μεγάλο Κινεζικό Καφέ - Θέατρο Μπα-τα-κλαν (Le Grand Café Chinois-Théâtre Ba-ta-clan), είναι μια παρισινή αίθουσα συναυλιών και παραστάσεων που κατασκευάστηκε από τον αρχιτέκτονα Σαρλ Ντυβάλ το 1864 και βρίσκεται στο μπουλβάρ Βολταίρ 50, στο 11ο διαμέρισμα του Παρισιού.

Το αρχικό του όνομα αναφέρονταν στο Μπα-τα-κλαν, μια οπερέτα του Ζακ Όφφενμπαχ. Οι παύλες εγκαταλείφθηκαν και το όνομά του έγινε Μπατακλάν, παραπέμποντας σε μια χαρούμενη φασαρία ή αναταραχή.

Διαδοχικά υπήρξε αίθουσα μεγάλων παραστάσεων, λυρικό θέατρο και μιούζικ-χωλ. Αρχικά η αίθουσα ήταν χωρητικότητας 2.500 θέσεων και μετατράπηκε σε κινηματογράφο το 1932. Στη δεκαετία του 1950 ανακαινίσθηκε και εγκαινιάστηκε μια νέα αίθουσα με μικρότερο μέγεθος (1.350 θέσεων) το 1952. Τις τελευταίες δεκαετίες φιλοξενεί κυρίως τραγουδιστές και ροκ συναυλίες.

Ο χώρος έχει χαρακτηριστεί ως ιστορικό μνημείο από τις 11 Μαρτίου 1991.

Στις 13 Νοεμβρίου 2015, 89 άνθρωποι σκοτώθηκαν κατά τη διάρκεια συναυλίας σε συντονισμένη τρομοκρατική επίθεση από φανατικούς ισλαμιστές. Η αίθουσα άνοιξε πάλι ένα χρόνο μετά τις επιθέσεις, στις 12 Νοεμβρίου 2016 με μια συναυλία του Στινγκ και των μουσικών του.
Μαγδαληνή του Ρόις-Κέστριτς

Η Μαγδαληνή του Ρόις-Κέστριτς ("Magdalena Reuss von Köstritz", 20 Αυγούστου 1920 - 10 Οκτωβρίου 2009) ήταν κόρη του Ερρίκου ΛΣΤ΄, Πρίγκιπα του Ρόις-Κέστριτς.
Άλμα Ζάντιτς

Η Άλμα Ζάντιτς (Βοσνία-Ερζεγοβίνη, 24 Μαΐου 1984) είναι Αυστριακή πολιτικός και δικηγόρος. Στις αρχές του Ιανουαρίου του 2020 έγινε Υπουργός Δικαιοσύνης της Αυστρίας με τους Πράσινους, η πρώτη που το καταφέρνει έχοντας μεταναστευτικές ρίζες. Επιπλέον είναι η νεότερη στην ιστορία της χώρας που αναλαμβάνει το συγκεκριμένο Υπουργείο.
Οικουμένιος

Με το όνομα Οικουμένιος σώζονται πολλά σχόλια στα ελληνικά πάνω σε κείμενα της Καινής Διαθήκης. Κάποτε πιστευόταν ότι ήταν επίσκοπος Τρίκκης (σημερινά Τρίκαλα στην Θεσσαλία) περί το 990. Απέκτησε φήμη ως συγγραφέας πολλών σχολίων σε βιβλία της Καινής Διαθήκης. Ωστόσο, πιο πρόσφατα οι μελετητές έχουν επαναπροσδιορίσει το Σχόλιο του Οικουμένιου για την Αποκάλυψη στις αρχές του έβδομου ή στα τέλη του έκτου αιώνα, και έχουν τοποθετήσει τον Οικουμένιο ως συγγραφέα στην Μικρά Ασία. Σήμερα φαίνεται να επικρατεί η εκδοχή ότι δεν είναι όλα τα σχόλια με αυτό το όνομα από τον ίδιο συγγραφέα ή από την ίδια εποχή.
Ντιπίκα Παντουκόν

Η Ντιπίκα Παντουκόν (5 Ιανουαρίου 1986) είναι Ινδή ηθοποιός και παραγωγός. Ως μια από τις πιο ακριβοπληρωμένες ηθοποιούς στην Ινδία, οι διακρίσεις της περιλαμβάνουν τρία Βραβεία Φίλμφεϊρ. Βρίσκεται στις λίστες με τις πιο δημοφιλής προσωπικότητες της χώρας και το περιοδικό "Time" την έβαλε στην λίστα με τους 100 ανθρώπους με την μεγαλύτερη επιρροή παγκοσμίως το 2018.

Η Παντουκόν, κόρη του αθλητή του μπάντμιντον Πρακάς Παντουκόν, γεννήθηκε στην Κοπενγχάγη και μεγάλωσε στο Μπανγκαλόρ. Ως έφηβη, έπαιζε μπάντμιντον σε πρωταθλήματα μα εγκατέλειψε την καριέρα της στον αθλητισμό για να γίνει μοντέλο. Σύντομα έλαβε προτάσεις για ρόλους στον κινηματογράφο και έκανε την πρώτη εμφάνιση στην υποκριτική το 2006 ως ο ομώνυμος χαρακτήρας στην ταινία "Aishwarya". Μετά ενσάρκωσε έναν διπλό ρόλο δίπλα στον Σαχ Ρουχ Χαν στην πρώτη της εμφάνιση στο Μπόλιγουντ, στην ρομαντική ταινία "Om Shanti Om" (2007), που της χάρισε το Βραβείο Φίλμφεϊρ Καλύτερης Πρωτοεμφανιζόμενης Ηθοποιού. Η Παντουκόν έλαβε θετικά σχόλια για τον πρωταγωνιστικό ρόλο της στην ρομαντική ταινία "Love Aaj Kal" (2009) αλλά αυτό έγινε μετά από ένα σύντομο διάλειμμα.

Η ρομαντική κωμωδία "Cocktail" (2012) σηματοδότησε μια σημαντική καμπή στην καριέρα της και έλαβε επιπλέον επιτυχία με πρωταγωνιστικούς ρόλους στις ρομαντικές κωμωδίες "Yeh Jawaani Hai Deewani" και "Chennai Express" (κι οι δυο το 2013), στην κωμωδία "Happy New Year" (2014), στις δραματικές ταινίες "Bajirao Mastani" (2015) και "Padmaavat" (2018) και στην ταινία δράσης του Χόλυγουντ "" (2017). Έλαβε επίσης θετικά σχόλια για τον πρωταγωνιστικό ρόλο στην τραγική ρομαντική κωμωδία "Goliyon Ki Raasleela Ram-Leela" (2013), που βασίστηκε στον ρόλο της Ιουλιέτας, αλλά και στον ρόλο της ισχυρογνώμων αρχιτεκτόνισσας στην κωμωδία-δράμα "Piku" (2015), που της χάρισαν δυο Βραβεία Φίλμφεϊρ Καλύτερης Ηθοποιού. Ίδρυσε την δική της εταιρεία παραγωγής, την Ka Productions, το 2018 με την οποία έκανε την παραγωγή στην ταινία "Chhapaak" (2020), στην οποία πρωταγωνίστησε.

Η Παντουκόν είναι η εκπρόσωπος τύπου της Ακαδημίας Κινούμενης Εικόνας της Βομβάης και η ιδρύτρια του Live Love Laugh Foundation, που επικεντρώνεται στην ψυχική υγεία στην Ινδία. Ως υποστηρίκτρια ζητημάτων όπως ο φεμινισμός και η κατάθλιψη, έχει γράψει στήλες σε εφημερίδα, έχει σχεδιάσει τα δικά της γυναικεία ρούχα και προωθεί προϊόντα και υπηρεσίες. Η Παντουκόν είναι παντρεμένη με τον επίσης Ινδό ηθοποιό Ρανβίρ Σινγκ.
Εμανουέλ Αντεμπαγιόρ

Ο Εμανουέλ Αντεμπαγιόρ ("Emmanuel Adebayor", 26 Φεβρουάριο 1984) είναι διεθνής ποδοσφαιριστής από το Τόγκο ο οποίος αγωνίζεται ως επιθετικός για την Ολίμπια. Στο παρελθόν έχει αγωνιστεί για την Άρσεναλ, τη Μάντσεστερ Σίτι, την Τότεναμ, την Κρύσταλ Πάλας, τη Μετς, τη Μονακό, τη Ρεάλ Μαδρίτης, τη Μπασακσεχίρ και τη Καϊσέρισπορ. 

Η Άρσεναλ τον απέκτησε από τη Μονακό έναντι 3 εκατομμυρίων λιρών. Όσο αγωνιζόταν για την Άρσεναλ (2006-09) ανακηρύχθηκε καλύτερος Αφρικανός ποδοσφαιριστής το 2008, ενώ ήταν μέλος της καλύτερης ομάδας της Πρέμιερ Λιγκ τη χρονιά 2007-08. Το 2009 αποκτήθηκε από τη Μάντσεστερ Σίτι για περίπου 25 εκατομμύρια λίρες. Αφότου δόθηκε δανεικός στη Ρεάλ και την Τότεναμ, με την οποία σκόραρε 18 γκολ στο πρωτάθλημα τη σαιζόν 2011-12 και ήταν ο πρώτος σκόρερ της, αποκτήθηκε από τη δεύτερη για 5 εκατομμύρια λίρες μέχρι το 2015.

Ο Αντεμπαγιόρ αν και επιλέξιμος για την εθνική Νιγηρίας εκπροσώπησε τελικά το Τόγκο, πραγματοποιώντας το ντεμπούτο του το 2000. Ήταν μέλος της εθνικής Τόγκο η οποία συμμετείχε στο Μουντιάλ 2006, τη πρώτη και μοναδική έως τώρα εμφάνιση της χώρας σε Μουντιάλ. Ο Αντεμπαγιόρ ήταν ένας από τους παίκτες που βρίσκονταν στο λεωφορείο που δέχθηκε πυροβολισμούς στο Κύπελλο Εθνών Αφρικής το 2010, από το οποίο αποσύρθηκε. Όμως επέστρεψε για το Κύπελλο Εθνών Αφρικής το 2013, βοηθώντας το Τόγκο να φτάσει μέχρι τα προημιτελικά, καθώς και το 2017. Έχει πραγματοποιήσει 87 συμμετοχές με το εθνόσημο και με 32 γκολ είναι ο πρώτος σκόρερ της εθνικής Τόγκο.
Δημήτρης Μοθωναίος

Ο Δημήτρης Μοθωναίος (6 Ιουνίου 1983, Αθήνα) είναι Έλληνας ηθοποιός. Είναι απόφοιτος της δραματικής σχολής του Θεάτρου Τέχνης - Κάρολος Κουν καθώς και φοιτητής της Νομικής Σχολής Αθηνών.
Dragon Ball Super

Το Dragon Ball Super, (Ιαπωνικά: ド ラ ゴ ン ボ ー ル 超 ス ー パ ー, Hepburn: Doragon Bōru Sūpā) είναι μια ιαπωνική σειρά manga και anime τηλεοπτική σειρά. Η σειρά, είναι συνέχεια του πρωτότυπου manga Dragon Ball, με το συνολικό περίγραμμα της γραφής του δημιουργού Akira Toriyama. Το manga απεικονίζεται από τον Toyotarou, με ιστορία και μοντάζ από τον Toriyama, και δραματοποιήθηκε σε επεισόδια στο περιοδικό Shōnen manga V Jump, τον Ιούνιο του 2015. Το anime δημιουργήθηκε από την Toei Animation, με μεμονωμένα επεισόδια γραμμένα από διαφορετικούς σεναριογράφους και προβλήθηκε στην τηλεόραση Fuji από 5 Ιουλίου 2015 έως 25 Μαρτίου 2018. 

Η σειρά χρονολογεί τις περιπέτειες του Γκόκου (Goku) κατά τη διάρκεια της δεκαετούς χρονιάς, μετά την ήττα του Μάτζιν Μπου (Majin Buu). Αφού αντιμετώπισε πολύ πιο ισχυρά όντα, ο Γκόκου αποκτά τη δύναμη ενός θεού και πρέπει να μάθει να χρησιμοποιεί τις δυνάμεις του που ανακαλύφθηκαν πρόσφατα, κάτω από τους θεούς του σύμπαντός του, ενώ ταξιδεύει σε άλλα σύμπαντα για να αντιμετωπίσει πιο ισχυρούς αντιπάλους και σχεδόν ασταμάτητους εχθρούς.
Ένωση Κριτικών Κινηματογράφου του Χόλιγουντ

Η Ένωση Κριτικών Κινηματογράφου του Χόλιγουντ (αγγλικά: Hollywood Critics Association) γνωστή μέχρι το 2019 ως "Διαδικτυακή Ένωση Κριτικών Κινηματογράφου τους Λος Άντζελες (Los Angeles Online Film Critics Society)" είναι μια αμερικανική ένωση κριτικών του κινηματογράφου, που έχει έδρα το Χόλιγουντ του Λος Άντζελες στις Ηνωμένες Πολιτείες Αμερικής. Ιδρύθηκε το 2016 από τους Σκοτ Μενζέλ, Σκοτ Μάντζ και την Άσλεϊ Μενζέλ με σκοπό να υποστηρίζει υποεκπροσωπούμενες φωνές και επίσης είναι η πρώτη ένωση κριτικών που διαχωρίζει τους σκηνοθέτες ανά φύλο. 
"Υπήρξε τόση συζήτηση σχετικά με τη δύναμη των γυναικών κινηματογραφιστών και θέλαμε 
να την αγκαλιάσουμε", δήλωσε ο Σκοτ Μαντζ. 

Έχουν επίσης ένα φόρουμ συζήτησης ταινιών με τίτλο "Film Critics Weekly" στην διαδικτυακή εκπομπή "Popcorn Talk" για να προωθήσουν τους στόχους τους και να δημιουργήσουν "μια ομάδα κριτικών ταινιών που θα συζητούσε ανοιχτά την ταινία όλο το χρόνο και όχι μόνο κατά τη διάρκεια της βράβευσης".

Κάθε Δεκέμβριο, η εταιρεία ανακοινώνει τους υποψηφίους για τα Hollywood 
Critics Awards που διοργανώνονται τον Ιανουάριο του επόμενου έτους. 
Η εναρκτήρια τελετή απονομής των βραβείων πραγματοποιήθηκε στις 10 Ιανουαρίου 2018.
Ασράφ Μπενσαρκί

Ο Ασράφ Μπενσαρκί (αραβικά: أشرف بنشرقي, γενν. στις 24 Σεπτεμβρίου 1994) είναι Μαροκινός επαγγελματίας ποδοσφαιριστής, ο οποίος αγωνίζεται ως πλάγιος μέσος ή επιθετικός για την Ζαμάλεκ.
Φράσιος

Στην ελληνική μυθολογία, ο Φράσιος ήταν πρίγκιπας της Πύλου και γιος του βασιλιά Νηλέα από την Χλωρίδα. Ήταν αδελφός της Πηρούς, του Ταύρου, του Αστέριου, του Πυλάονα, του Δηίμαχου, του Ευρύβιου, του Ευαγόρα, του Ευρυμένη, του Επίλαου, του Αλάστορα, του Νέστορα και του Περικλύμενου.

Μαζί με τον πατέρα του και άλλα αδέρφια, εκτός από τον Νέστορα, ο Φράσιος σκοτώθηκε από τον Ηρακλή κατά τη διάρκεια της πολιορκίας της Πύλου.
Ίστβαν Τίσα

Ο κόμης Ίστβαν Τίσα του Μπόροσιενυ και Σέγκεντ (ουγγρικά: ""), γεννημένος στις 22 Απριλίου 1861 στην Πέστη και αποβιώσας στις 31 Οκτωβρίου 1918 στη Βουδαπέστη, διετέλεσε Πρωθυπουργός της Ουγγαρίας από το 1903 έως το 1905 και από το 1913 έως το 1917. Μέλος της ουγγρικής τάξης ευγενών και κύριος ηγέτης του Φιλελεύθερου Κόμματος, καθώς και, στη συνέχεια, του Εργατικού Κόμματος, κόμμα το οποίο και αποτέλεσε διάδοχο του προηγούμενου με σημείο εκκίνησης το 1910, άσκησε ισχυρή επιρροή, όχι μόνον εντός της πολιτικής ζωής του βασιλείου της Βουδαπέστης, αλλά και, ευρύτερα, εντός της πολιτικής ζωής της Αυστροουγγαρίας, από το 1903 έως και την δολοφονία του, κατά την τελευταία ημέρα του Οκτωβρίου του 1918, η οποία έλαβε χώρα κατά τη διάρκεια περιόδου όπου οι πολιτικοί δεσμοί μεταξύ της Ουγγαρίας και του Οίκου των Αψβούργων διεκόπησαν οριστικά.
Άννα Βιλελμίνη του Άνχαλτ-Ντέσαου

Η Άννα Βιλελμίνη του Άνχαλτ-Ντέσαου ("Anna Wilhelmine von Anhalt-Dessau", 13 Ιουνίου 1715 - 2 Απριλίου 1780) ήταν κόρη του Λεοπόλδου Α΄ πρίγκιπα του Άνχαλτ-Ντέσαου.
Τζεμπέλ Αζαό

Το Τζεμπέλ Αζαό ή Αντράρ Αφαό είναι η υψηλότερη κορυφή στην οροσειρά Τασιλί ν'Ατζέρ στη νοτιοανατολική Αλγερία, σε υψόμετρο 2.158 μέτρων (7.080 ποδιών). Η περιοχή σχηματίζει τα βορειοδυτικά όρια της λεκάνης του Τσαντ.
Μπρούνο Πέτκοβιτς

Ο Μπρούνο Πέτκοβιτς ("Bruno Petković") είναι Κροάτης επαγγελματίας ποδοσφαιριστής που αγωνίζεται σαν επιθετικός στην Ντιναμό Ζάγκρεμπ και στην Εθνική Κροατίας.
Ποιος Μπομπ; Τι Σφουγγαράκης;

Το «Τι απέγινε ο Μπομπ;» (αγγλικά: What Ever Happened to SpongeBob?, γνωστό και ως «Ποιος Μπομπ; Τι Σφουγγαράκης;») είναι το 21ο επεισόδιο του πέμπτου κύκλου και το 98ο συνολικά επεισόδιο της Αμερικανικής τηλεοπτικής σειράς κινουμένων σχεδίων "Μπομπ Σφουγγαράκης". Προβλήθηκε στο Nickelodeon των Ηνωμένων Πολιτειών στις 13 Οκτωβρίου 2008. Εκτός Ηνωμένων Πολιτειών, το επεισόδιο έκανε πρεμιέρα το καλοκαίρι του επόμενου έτους, ως μέρος της καμπάνιας για τα 10α γενέθλια της σειράς, με τίτλο "Σκέψου Χαρούμενα!: Η Χρονιά του Μπομπ".

Η σειρά ακολουθεί τις περιπέτειες του ομότιτλου χαρακτήρα και των φίλων του στην υποβρύχια πόλη του Βυθού του Μπικίνι. Σε αυτό το επεισόδιο, ο Σφουγγαράκης νιώθει παραμελημένος και γίνεται μπελάς στην προσπάθεια του να συναναστραφεί με άλλους χαρακτήρες. Όλοι τον αποκαλούν με θυμωμένο ύφος «ανόητο αγόρι», και έτσι αποφασίζει να πακετάρει και να φύγει από τον Βυθό του Μπικίνι. Κατά την διαδρομή, χτυπάει το κεφάλι του και χάνει την μνήμη του. Ο Μπομπ περιπλανιέται στην Πόλη του Νέου Φυκιού και προσπαθεί να βρει δουλειά, μη γνωρίζοντας ότι γίνεται στόχος μιας εγκληματικής συμμορίας γνωστής ως οι Φουσκοθραύστες, ενώ οι Πάτρικ, Σάντυ και Καλαμάρης πάνε να τον βρουν.

Το σενάριο ανέλαβαν οι Κέισι Αλεξάντερ, Ζευς Σέρβας και Στίβερ Μπανκς. Το επεισόδιο σκηνοθετήθηκε από τους Τομ Γιασούμι και τον επόπτη σκηνοθέτη Άλαν Σμαρτ. Το επεισόδιο περιλαμβάνει έκτακτη εμφάνιση από τον Ρέι Λιότα, ο οποίος δανείζει την φωνή του στον αρχηγό των Φουσκοθραυστών. Η πρεμιέρα του επεισοδίου έλκυσε ένα μέσο 7.7 εκατομμυρίων θεατών, αλλά είχε μεικτές και αρνητικές κριτικές.
Νομοθετικό σώμα

Το νομοθετικό σώμα είναι είδος συνέλευσης με την εξουσία να θέτει, επεκτείνει και να καταργεί νόμους για μια πολιτική οντότητα (π.χ. για μια χώρα ή για μια πόλη). Στο σύστημα της διάκρισης των εξουσιών, η εξουσία των νομοθετικών σωμάτων είναι γνωστή ως νομοθετική εξουσία, η οποία ασκεί τη νομοθετική λειτουργία του κράτους. Στα περισσότερα κράτη, τα νομοθετικά σώματα παίζουν σπουδαίο ρόλο στην διακυβέρνησή τους.

Σε αρκετά κράτη η νομοθετική λειτουργία ασκείται από δύο ή σπανιότατα από περισσότερα ανεξάρτητα νομοθετικά σώματα. Όταν το κοινοβούλιο διαθέτει ένα σώμα λέγεται μονοθάλαμο, ενώ όταν αποτελείται από δύο σώματα (την άνω βουλή και τη κάτω βουλή), λέγεται διθάλαμο. Χαρακτηριστικότερο παράδειγμα διθάλαμων κοινοβουλίων είναι αυτό των Η.Π.Α., όπου το Κογκρέσο αποτελείται από δύο σώματα: τη Βουλή των Αντιπροσώπων και τη Γερουσία. Διθάλαμα είναι επίσης τα κοινοβούλια της Ισπανίας και της Ιταλίας και κατά κανόνα τα κοινοβούλια των ομοσπονδιακών κρατών, όπως αυτά της Γερμανίας, της Αυστρίας, της Ρωσίας, του Μεξικού, της Αργεντινής, της Βραζιλίας και άλλων. Ο θεσμός της Γερουσίας στην Ελλάδα ως δεύτερου νομοθετικού σώματος λειτούργησε μεταξύ των ετών 1844-1864 και 1927-1935.

Ο όρος πρωτογενές δίκαιο αναφέρεται συνήθως στους νόμους που θεσπίζονται από τα νομοθετικά σώματα. Επιπλέον, τα νομοθετικά σώματα έχουν τη δυνατότητα να παρατηρούν και να κατευθύνουν τις πράξεις της κυβέρνησης. Για παράδειγμα, έχουν το δικαίωμα να τροποποιήσουν το ποσό του κρατικού προϋπολογισμού.

Τα μέλη ενός νομοθετικού σώματος ονομάζονται νομοθέτες, αντιπρόσωποι, βουλευτές ή γερουσιαστές (ανάλογα με τη χώρα). Σε κράτη με αντιπροσωπευτική δημοκρατία, οι βουλευτές συνήθως εκλέγονται με λαϊκή ψήφο. Ωστόσο χρησιμοποιούνται επίσης οι μέθοδοι της έμμεσης εκλογής και του διορισμού από την εκτελεστική εξουσία. Αυτός ο τρόπος διορισμού των βουλευτών (ή γερουσιαστών) είναι πιο κοινός στα διθάλαμα νομοθετικά σώματα, που διαθέτουν άνω βουλή.
Ρατατούι

Το Ρατατούι (Γαλλικά: "Ratatouille" - προφέρεται: "RAT-ə-TOO-ee"), είναι ένα βραστό πιάτο με λαχανικά από τη Γαλλική Προβηγκία, προερχόμενο από τη Νίκαια και το οποίο ενίοτε αποκαλείται και ως «ρατατούι νίκαιας» ("ratatouille niçoise"). Οι συνταγές καθώς και οι χρόνοι μαγειρέματος ποικίλουν σε μεγάλο βαθμό, αλλά, τα κοινά συστατικά περιλαμβάνουν ντομάτα, σκόρδο, κρεμμύδι, κολοκυθάκι, μελιτζάνα, κόκκινη πιπεριά (φούσκα) και κάποιο συνδυασμό φυλλωδών πράσινων βοτάνων, τα οποία είναι κοινά στην περιοχή.
Βουάουα

Η Βουάουα (Αγγλικά: "Vwawa", Σουαχίλι: "Jimbo la Vwawa"), είναι διοικητικό τμήμα στην Περιοχή Μπόζι ("Mbozi District") και το διοικητικό κέντρο στην Περιφέρεια Σόνγκουε ("Songwe Region"), στην Τανζανία. 

Σύμφωνα με την απογραφή του 2002, το τμήμα είχε συνολικό πληθυσμό 19.298 άτομα, ενώ, το 2012 ο πληθυσμός ανήλθε σε 56.256 κατοίκους.

Οι κυριώτερη φυλή στη Βουάουα ("Vwawa") είναι η "Nyiha", άλλες φυλές που υπάρχουν επίσης είναι οι "ndali", "chagga", "nyakyusa" και "lambya". 

Η κύρια ασχολία των κατοίκων είναι η γεωργία.
Τουντούμα

Η Τουντούμα (αγγλικά / σουαχίλι: "Tunduma") είναι πόλη στην Περιφέρεια Σόνγκουε ("Songwe Region") της Τανζανίας, στα σύνορα μεταξύ Τανζανίας και Ζάμπια. Η Τουντούμα συνορεύει από τα δυτικά και βόρεια με την Περιοχή Μόμπα ("Momba District"), ανατολικά από την Περιοχή Ιλέτζε ("Ileje District") και νοτίως με τη Ζάμπια. 
Έχει συνοριακούς σταθμούς τόσο για την "Tanzam Highway" όσο και τον σιδηρόδρομο "TAZARA" (για τον οποίο έχει και σταθμό) συνδέοντας έτσι τά δυο κράτη. Απέναντι από την Τουντούμα και νοτίως αυτής, βρίσκεται στη Ζάμπια, η κωμόπολη Νακόντε ("Nakonde"). Βρίσκεται 103 χλμ. νοτιοδυτικά της Μπέυα ("Mbeya"). Είναι επίσης η διασταύρωση για τον ασφαλτοστρωμένο δρόμο ο οποίος διασχίζει τη Σουμπαουάνγκα ("Sumbawanga") μέσω των απομακρυσμένων μακρινών δυτικών περιοχών της Τανζανίας έως το Κασούλου ("Kasulu") και το Κιμπόντο ("Kibondo") στα βορειοδυτικά.

Σύμφωνα με την απογραφή του 2002, είχε 34.461 κατοίκους, ενώ, κατά το 2012 αυξήθηκαν σε 97.562 άτομα.
Κάστρο του Στουμ

Το Κάστρο του Στουμ (πολωνικά: "Zamek w Sztumie") είναι κάστρο πλησίον της Λίμνης Ζαγιέζιερσκιε, επί της Οδού Γκάλλα Ανόνιμα, στο Στουμ της Πολωνίας.
Τασιλί ν'Ατζέρ

Το Τασιλί ν'Ατζέρ (βερβερικές γλώσσες: "Tassili n Ajjer," , «Οροπέδιο των ποταμών») είναι εθνικό πάρκο στην έρημο της Σαχάρας, το οποίο βρίσκεται σε ένα αχανές οροπέδιο στη νοτιοανατολική Αλγερία. Διαθέτοντας μία από τις πιο σημαντικές ομάδες προϊστορικών σπηλαίων στον κόσμο, και καλύπτοντας έκταση άνω των 72.000 τ. χλμ (28.000 τ. μίλια), το Τασιλί ν'Ατζέρ εντάχθηκε στον κατάλογο μνημείων παγκόσμιας κληρονομιάς της UNESCO το 1982 από τον Γκόντε Χοντιγκίφα.
Χοσέ Γκουαρδιόλα

Ο Χοσέ Γκουαρδιόλα Ντίαθ ντε Ράδα (Ισπανικά: José Guardiola Díaz de Rada, 22 Οκτωβρίου 1930 - 9 Απριλίου 2012) ήταν Ισπανός τραγουδιστής δημοφιλούς μουσικής που τραγούδησε στα Ισπανικά και τα Καταλανικά.

Ο Γκουαρντιόλα γεννήθηκε στη Βαρκελώνη. Έπαιξε και ηχογράφησε κυρίως ισπανικές εκδόσεις ξένων τραγουδιών και έφτασε τη μέγιστη φήμη του στην Ισπανία και τη Λατινική Αμερική στις αρχές της δεκαετίας του 1960 με εκδόσεις τραγουδιών όπως "Sixteen Tons", "Mack the Knife" και "Ya Mustafa". Ήταν γνωστός ως Ισπανός Crooner λόγω του στυλ του και των τύπων τραγουδιών που τραγούδησε. Εκπροσώπησε την Ισπανία στον Διαγωνισμό Τραγουδιού της Eurovision , κατατάσσοντας τον 12ο. Εκείνη την εποχή τραγούδησε επίσης μερικά τραγούδια με την κόρη του. Αποσύρθηκε το 2008.
Βίκτορ Μπαλαγκέρ

Ο Βίκτορ Μπαλαγκέρ (γεννημένος 16 Απριλίου 1921 - 17 Απριλίου 1984) ήταν Ισπανός τραγουδιστής της δεκαετίας του 1950 και του 1960, γνωστός για τη συμμετοχή του στο Διαγωνισμό Τραγουδιού τηςΓιουροβίζιον του 1962. Ο Μπαλαγκέρ ήταν γνωστός ως ένας ευπροσάρμοστος τραγουδιστής που μετακόμισε μεταξύ της δημοφιλούς μουσικής και της Θαρθουέλα, τραγουδώντας τόσο στα ισπανικά όσο και στα καταλανικά.

Ο Μπαλαγκέρ γεννήθηκε και πέθανε στη Βαρκελώνη. Το 1961, συμμετείχε στην επιλογή για την πρώτη συμμετοχή της Ισπανίας στο διαγωνισμό τραγουδιού της Γιουροβίζιον, αλλά έχασε κατά ένα βαθμό από την Κοντσίτα Μπαουτίστα. Τον επόμενο χρόνο έβαλε δύο τραγούδια στον τελικό, και το "Llámame" επιλέχθηκε ως ισπανός εκπρόσωπος στον έβδομο διαγωνισμό τραγουδιού της Γιουροβίζιον, που πραγματοποιήθηκε στην πόλη του Λουξεμβούργου στις 18 Μαρτίου. Το "Llámame" ήταν ένα από τα τέσσερα τραγούδια (μαζί με τις συμμετοχές από το Βέλγιο, την Αυστρία και την Ολλανδία) που τερμάτισε στην τελευταία θέση μετά από αποτυχία να κερδίσει πόντους από τις επιτροπές.

Μετά την εμφάνισή του στην Γιουροβίζιον, ο Μπαλαγκέρ επέστρεψε στην παράσταση κυρίως στα καταλανικά του. Πέθανε από καρκίνο του παχέος εντέρου στη Βαρκελώνη στις 17 Απριλίου 1984, σε ηλικία 63 ετών.
Κοντσίτα Μπαουτίστα

Η Μαρία Κονθεπιόν Μπαουτίστα Φερνάντεθ (γεννημένη 27 Οκτωβρίου 1936, Σεβίλλη) γνωστή ως Κοντσίτα Μπαουτίστα είανι Ισπανή τραγουδίστρια και ηθοποιός, γνωστή για τις συμμετοχές της στη Eurovision το 1961 και το 1965.

Η Μπαουτίστα μετακόμισε από την Ανδαλουσία στη Μαδρίτη στα εφηβικά της χρόνια και γρήγορα έγινε ηθοποιός, κάνοντας εμφανίσεις σε κινηματογραφικές ταινίες τη δεκαετία του 1950. Ταυτόχρονα, κέρδισε τη φήμη ως διερμηνέας της Ανδαλουσιανής μουσικής και κέρδισε συμβόλαιο ηχογράφησης με την ετικέτα της Columbia.

Το 1961, η Μπαουτίστα συμμετείχε στην επιλογή για το ντεμπούτο της Eurovision στην Ισπανία με το τραγούδι "Estando contigo", το οποίο επιλέχθηκε ως εκπρόσωπος της χώρας για τον έκτο διαγωνισμό τραγουδιού της Eurovision, που πραγματοποιήθηκε στις Κάννες της Γαλλίας στις 18 Μαρτίου. Το "Estando contigo" σχεδιάστηκε ως το εναρκτήριο τραγούδι του διαγωνισμού και στο τέλος της ψηφοφορίας τερμάτισε στην 9η θέση από τις 16 συμμετοχές.

Το 1965, η Μπαουτίστα πέρασε από μια πολύ περίπλοκη διαδικασία επιλογής για να κερδίσει το ισπανικό εισιτήριο για τη Eurovision για δεύτερη φορά με το "Qué bueno, qué bueno", και προχώρησε στη Eurovision που πραγματοποιήθηκε στις 20 Μαρτίου στη Νάπολη. Το "Qué bueno, qué bueno" ήταν ένα από τα τέσσερα τραγούδια (μαζί με αυτά από τη Γερμανία, το Βέλγιο και τη Φινλανδία) που δεν κατάφεραν να σκοράρουν ούτε ένα βαθμό, αντιπροσωπεύοντας το δεύτερο "nul points" (μηδέν βαθμοί) της Ισπανίας μετά τον Βίκτορ Μπαλαγκέρ το 1962.

Τα τελευταία χρόνια, ηΜπαουτίστα σφυρηλάτησε μια επιτυχημένη καριέρα ηχογραφήσεων και περιοδείας στη Λατινική Αμερική, την Ιταλία, την Ελλάδα και την Τουρκία καθώς και στην Ισπανία.
Μεδέινα

μικρογραφία|258x258εσ
Η Μεδέινα ("Medeina") (Λιθουανικά: "medis" - "δέντρο" ή "medė" - "δάσος"), είναι μία από τις κύριες θεότητες της Λιθουανικής μυθολογίας.Είναι επίσης γνωστή με το Λιθουανικό όνομα "Meža māte" (Μητέρα του δάσους).Συχνά αναφέρεται και με το όνομα "Žvorūnė" ή "Žvorūna" (προέρχεται από το "žvėris" - "θηρίο").Είναι η θεά των δασών, των δέντρων και των ζώων.Το ιερό της ζώο είναι ο λαγός.

Ένα σλαβικό χρονικό του χρονογράφου Ιωάννη Μαλάλας ανέφερε τη θεά Μεδέινα (ως "Žvorūna)" και τρεις άλλους θεούς.Το "Hypatian Codex" που περιγράφει γεγονότα του 1252, ανέφερε ειδωλολατρικούς θεούς που λατρεύονταν ακόμη και από το Βασιλιά Μιντάουγκας.Ανέφερε τη θεά Μεδέινα και μια ανώνυμη θεά.Υπάρχει μια ακαδημαϊκή διαμάχη για το εάν Μεδέινα είναι το όνομα της θεάς του λαγού που αναφέρεται στο "Codex" ή εάν αυτές οι δύο θεότητες είναι ανεξάρτητες μεταξύ τους.Ως μέρος του επίσημου πάνθεον, η θεά Μεδέινα εκπροσώπησε το στρατιωτικό συμφέρον των πολεμιστών και αργότερα αντικαταστάθηκε από την "Žemyna", θεά της γης που αντιπροσωπεύει το γεωργικό ενδιαφέρον των αγροτών.Τον 15ο αιώνα, ο Jan Długosz σύγκρινε τη θεά Μεδέινα με τη ρωμαϊκή θεά Νταϊάνα.Η θεά Μεδέινα αναφέρθηκε επίσης από τον "Jan Łasicki", τον "Mikalojus Daukša" και το "Bychowiec Chronicle".

Σύμφωνα με έρευνα του "Algirdas Julius Greimas", η Μεδέινα ήταν ανύπαντρη και απρόθυμη να παντρευτεί παρόλο που ήταν μία πλούσια και όμορφη κυρία.Απεικονίζεται ως νεαρή γυναίκα και λύκος (βλ. "Vilkmergė") με συνοδεία λύκων.Σύμφωνα με τον συγγραφέα, η θεά Μεδέινα μπορεί να περιγραφεί ως θεά με θεϊκά και δαιμονικά χαρακτηριστικά.Το καθήκον της δεν είναι να βοηθά τους κυνηγούς, αλλά να προστατεύει το δάσος.Ο "Vykintas Vaitkevičius" εντόπισε πέντε Εκκλησίες στην Ανατολική Λιθουανία (πρώην Δουκάτο της Λιθουανίας) που σχετίζονται με τη λατρεία της θεάς Μεδέινας.Μετά τη μετροπή της Λιθουανίας σε Χριστιανικής λατρείας χώρα η λατρεία προς τη θεά Μεδέινα μειώθηκε.Η θεά Μεδέινα ήταν παρόμοια με την Ελληνική θεά Άρτεμις και τη Ρωμαϊκή θεά Νταϊάνα και στην πραγματικότητα μερικές φορές αποκαλούταν Νταϊάνα.
Άναμπελ Κόντε

Η Άνα Ιζαμπέλ Κόντε Σάντσεζ (Ana Isabel Conde Sánchez) (γεννημένη στις 16 Ιουνίου 1975 στη Φουενχιρόλα της Μάλαγα) γνωστή ως Άναμπελ Κόντε είναι Ισπανίδα τραγουδίστρια.

Επιλέχθηκε από την Τηλεόραση της Ισπανίας (Televisión Española) για να εκπροσωπήσει την Ισπανία στον διαγωνισμό τραγουδιού της Eurovision 1995, στις 13 Μαΐου στο Δουβλίνο (Ιρλανδία). Η Άναμπελ ερμήνευσε το τραγούδι "Vuelve conmigo", που γράφτηκε από τον Χοσέ Μαρία Πουρόν, τερματίζοντας στη δεύτερη θέση μετά τη νορβηγική συμμετοχή. Έχει κατακτήσει την καλύτερη θέση της Ισπανίας στην Γιουροβίζιον από το . Η Άναμπελ Κόντε έλαβε 119 πόντους.

Μετά τη μεγάλη επιτυχία της στην Eurovision 1995, ηΆναμπελ αποχώρησε από το επάγγελμα λόγω προβλημάτων με την Jercar, την δισκογραφική εταιρεία της. Ωστόσο, η πόλη Φουενχιρόλα ονόμασε ένα τετράγωνο προς τιμήν της.

Το 2000 συμμετείχε στον ισπανικό εθνικό τελικό για το διαγωνισμό τραγουδιού Eurovision 2000 σε ντουέτο με τον Ντέιβιντ Ντομίνγκες, ερμηνεύοντας το τραγούδι "Ni colores ni fronteras". Τερμάτισαν στην τέταρτη θέση στον εθνικό τελικό. Το 2005, επέστρεψε στην Eurovision για να κάνει φωνητικά για τη συμμετοχή της ΑνδόρραςΜαριάμ βαν ντε Βελ (Marian van de Wal). Την επόμενη χρονιά, προσπάθησε να συμμετάσχει για την Πολωνία σε ντουέτο με την αδερφή της Κριστίνα, αλλά απέτυχε.

Το 2010, υπέβαλε ένα τραγούδι στον "Tu país te necesita", την ισπανική διαδικασία επιλογής για το διαγωνισμό τραγουδιού της Eurovision 2010. Το τραγούδι ονομάστηκε "Sin miedos". Τερμάτισε στην όγδοη θέση στον εθνικό τελικό.
Τα Γενέθλια του Μπομπ Σφουγγαράκη

Το Τα Γενέθλια του Μπομπ Σφουγγαράκη (αγγλικά: SpongeBob's Big Birthday Blowout) είναι Αμερικάνικη κωμική τηλεοπτική ταινία live-action/κινουμένων σχεδίων παραλογισμού παραγωγής 2019, σε σκηνοθεσία Σερμ Κόχεν, Ντέιβ Κάνινγκχαμ και Άνταμ Παλόϊαν, βασισμένη στην Αμερικανική σειρά κινουμένων σχεδίων "Μπομπ Σφουγγαράκης". Το σενάριο επιμελήθηκαν οι Καζ και Νταγκ Λόρενς. Επιπροσθέτως, οι Μπράιαν Μοράντε και Φρεντ Όζμοντ σκηνοθέτησαν τα storyboard, οι Μισέλ Μπράϊαν, Άλαν Σμαρτ και Τομ Γιασούμι το animation, και ο Τζόνας Μόργκενσταϊν τις σκηνές live-action. Το σπέσιαλ, παραγόμενο ως μέρος του δωδέκατου κύκλου της σειράς, προβλήθηκε στο Nickelodeon των Ηνωμένων Πολιτειών στις 12 Ιουλίου 2019, γιορτάζοντας τα 20α γενέθλια της σειράς.

Η τηλεοπτική σειρά ακολουθεί τις περιπέτειες του ομότιτλου χαρακτήρα στην υποβρύχια πόλη του Βυθού του Μπικίνι. Στο σπέσιαλ, οι κάτοικοι του Βυθού του Μπικίνι προετοιμάζουν ένα πάρτι έκπληξη για τον Σφουγγαράκη, ενώ αυτός και ο Πάτρικ κάνουν ένα ταξίδι στον κόσμο της επιφάνειας και συναντούν τους ανθρώπινους εαυτούς τους. Οι σκηνές live-action του σπέσιαλ περιλαμβάνουν επίσης πολλές έκτακτες εμφανίσεις, όπως αυτές των Κελ Μίτσελ, Τζακ Γκρίφο, Ντανιέλα Πέρκινς, και Ντέιβιντ Χέισελχοφ. Το επεισόδιο αφιερώνεται στην μνήμη του δημιουργού της σειράς Στίβεν Χίλενμπεργκ, που απεβίωσε λόγω επιπλοκών της ALS το 2018. Το επεισόδιο έλαβε θετικές κριτικές.
Ουιλιάμ Γκαλάς

Ο Ουιλιάμ Γκαλάς ("William Gallas", 17 Αυγούστου 1977) είναι παλαίμαχος Γάλλος διεθνής ποδοσφαιριστής ο οποίος αγωνιζόταν ως αμυντικός. Ξεκίνησε την καριέρα του από τη Γαλλία και συνέχισε στην Αγγλία πρωτού ολοκληρώσει την καριέρα του στην αυστραλιανή Περθ Γκλόρι το 2014.

Ο Γκαλάς ξεκίνησε την καριέρα του από την Καέν και τη Μαρσέιγ και το 2001 αποκτήθηκε από την Τσέλσι. Το 2006 πήρε μεταγραφή για την Άρσεναλ σε ανταλλαγή με τον Άσλεϊ Κόουλ. Το 2010 πήρε μεταγραφή για την Τότεναμ. Αν και η καριέρα του ήταν επιτυχημένη, συμπεριλαμβανομένων δύο πρωταθλημάτων το 2005 και το 2006, ήταν αμφιλεγόμενος λόγω της συμπεριφοράς του στο γήπεδο και τις προστριβές με το προσωπικό. Το 2007 ορίστηκε αρχηγός της Άρσεναλ, αλλά καθαιρέθηκε το 2008, μετά από τις αρνητικές κριτικές που άσκησε σε συμπαίκτες του σε συνέντευξη.

Σε διεθνές επίπεδο, ο Γκαλάς πραγματοποίησε το ντεμπούτο του με την εθνική αντρών της Γαλλίας το 2002. Ήταν μέλος της αποστολής στα Euro 2004 και 2008 και στα παγκόσμια κύπελλα 2006 και 2010. Έχει 84 συμμετοχές και 5 τέρματα με το εθνόσημο.
Ζερεμί Τουλαλάν

Ο Ζερεμί Τουλαλάν ("Jérémy Toulalan", 10 Σεπτεμβρίου 1983) είναι Γάλλος διεθνής ποδοσφαιριστής ο οποίος αγωνίστηκε τελευταία για την Μπορντώ. Συνήθως αγωνιζόταν ως αμυντικός μέσος, αλλά μπορεί να αγωνιστεί και ως κεντρικός αμυντικός. Είναι γνωστός για την ταπεινή συμπεριφορά του, καλή τεχνική και αποτελεσματικό τάκλιν.

Ο Τουλαλάν ξεκίνησε την καριέρα του από τη Νάντη, όπου πραγματοποίησε το ντεμπούτο του τον Μάρτιο του 2002. Η πολύ καλή του απόδοση τη σαιζόν 2004-05 του έδωσε το βραβείο του παίκτη της χρονιάς για τη Λιγκ 1 και ήταν μέλος της ομάδας της χρονιάς. Το 2006 ο Τουλαλάν αποκτήθηκε από την Ολιμπίκ Λιόν με τετραετές συμβόλαιο και βοήθησε την ομάδα να κατακτήσει το πρωτάθλημα το 2007 και το 2008. Τον Ιούνιο του 2011 αποκτήθηκε από τη Μάλαγα, όπου έμεινε δύο χρόνια, και στη συνέχεια από τη Μονακό και την Μπορντό.

Ο Τουλαλάν, αφότου είχε αγωνιστεί με τις νεανικές εθνικές ομάδες της Γαλλίας, πραγματοποίησε το ντεμπούτο του με την εθνική αντρών τον Οκτώβριο του 2006 και εκπροσώπησε τη χώρα στο Euro 2008 και στο Μουντιάλ 2010. Συνολικά έχει 36 συμμετοχές με το εθνόσημο.
Όλγα Τσαρμποπούλου

Η Όλγα Τσαρμποπούλου, γεννημένη στην Αθήνα στις 10 Ιουνίου 1968, είναι πρώην πρωταθλήτρια της αντισφαίρισης.

Είναι κόρη του Βασιλείου Τσαρμπόπουλου και της Ειρήνης Τσιαδάμη, ξεκίνησε την αντισφαίριση από μικρή ηλικία στον ΟΑ Φιλοθέης για να μεταγραφή αργότερα στον ΟΑ Αθηνών και φοίτησε στην Γερμανική σχολή Αθηνών. Στην πανελλήνια κατάταξη ήταν δεύτερη το 1988 και στην παγκόσμια κατάταξη νούμερο 218 στις 15 Αυγούστου 1988.

Στο Πανελλήνιο πρωτάθλημα ήταν πρώτη στο απλό το 1987 και το 1990, δεύτερη το 1982, 1983, 1984, 1985 και 1986. Στο διπλό ήταν πρώτη το 1981, 1984, 1985, 1993 και 1994, και στο μεικτό πρώτη το 1987 και το 1988. Ήταν πρωταθλήτρια Ελλάδος νεανίδων στο απλό εως 28 ετών το 1981, 1983, εώς 16 ετών το ; και ως 14 το 1982. 

Βαλκανιονίκης το 1982 με συμπαίκτρια την Αγγελική Κανελλοπούλου και με την ίδια συμπαίκτρια πρώτη στους Μεσογειακούς του 1987 ενώ ήταν χάλκινη μεσογειονίκης στο απλό το 1983. Με την εθνική ομάδα συμμετείχε στο Φεντ καπ σε οκτώ διοργανώσεις από το 1982 έως το 1990 που σταμάτησε . Πήρε μέρος στους Ολυμπιακούς αγώνες της Σεούλ το 1988 όπου στο απλό αποκλείστηκε στον δεύτερο γύρο.
Αστάνα Αρένα

Η Αστάνα Αρένα είναι ένα ποδοσφαιρικό στάδιο στο Νουρ-Σουλτάν(πρώην Αστάνα),Καζακστάν. H χωρητικότητα της είναι 30.000, με 16.000 θέσεις στο κάτω διάζωμα και 14.000 στο πάνω. Είναι η επίσημη έδρα της Εθνικής Καζακστάν και των ομάδων ΦΚ Αστάνα και Μπαϊτερέκ. Η κατασκευή της ξεκίνησε το 2006 και ολοκληρώθηκε το 2009 από την τουρκική κατασκευαστική Σεμπόλ Ινσάτ, κοστίζοντας 185 εκατομμύρια δολάρια. Τα επίσημα εγκαίνια του γηπέδου πραγματοποιήθηκαν στις 3 Ιουλίου του 2009. Το στάδιο έθεσε υποψηφιότητα να φιλοξενήσει αγώνες της τελικής φάσης του Ευρωπαϊκού Πρωταθλήματος Ποδοσφαίρου 2020.
Στάθης Κουτμερίδης

Ο Στάθης Κουτμερίδης (Τριανταφυλλιά Σερρών, 1959) είναι Έλληνας πολιτικός, πρώην βουλευτής εκλεγμένος με το ΠΑΣΟΚ στην εκλογική περιφέρεια Σερρών.
Άσλεϊ Κόουλ

Ο Άσλεϊ Κόουλ ("Ashley Cole", 20 Δεκεμβρίου 1980) είναι Άγγλος διεθνής πρώην ποδοσφαιριστής ο οποίος αγωνιζόταν ως αριστερός αμυντικός, με πιο αξιοσημείωτο το πέρασμά του από την Τσέλσι, και ανήκει στην προπονητική ομάδα Κ-15 της Τσέλσι. Θεωρείται από πολλούς ως ένας από τους καλύτερους αμυντικούς της γενιάς του,και για κάποιους ήταν στην ακμή της καριέρας του ο καλύτερος αριστερός αμυντικός στον κόσμο.

Ο Άσλεϊ Κόουλ, γεννημένος στο Στέπνεϊ του Λονδίνου, ξεκίνησε από τις ακαδημίες της Άρσεναλ και πραγματοποιήσε το ντεμπούτο του με την κύρια ομάδα τον Νοέμβριο του 1999, πραγματοποιώντας 228 εμφανίσεις και σκοράροντας εννέα φορές με τους κανονιέρηδες. Με την Άρσεναλ κατέκτησε δύο πρωταθλήματα, τρία FA Cup και ήταν βασικό μέλος της ανίκητης ομάδας της σαιζόν 2003-04. Ο Κόουλ αγωνίστηκε επίσης στον τελικό του Τσάμπιονς Λιγκ του 2006, όπου όμως η Άρσεναλ έχασε 2-1 από την Μπαρτσελόνα. 

Τον Αύγουστο του 2006, μετά από παρατεταμμένες συζητήσεις, ο Κόουλ πήρε μεταγραφή για την αντίπαλη Τσέλσι έναντι 5 εκατομμυρίων λιρών και σε αντάλλαγμα με τον Ουιλιάμ Γκαλάς. Με την Τσέλσι ο Κόουλ κατέκτησε το πρωτάθλημα τη σαιζόν 2009-10, τέσσερα FA Cup και ένα Τσάμπιονς Λιγκ το 2012. Μετά το τέλος της σαιζόν 2013-14 δεν ανανεώθηκε το συμβόλαιό του. Στη συνέχεια πέρασε από τη Ρόμα, τους ΛΑ Γκάλαξι και ολοκλήρωσε την καριέρα του στην Ντέρμπι Κάουντι το 2019.

Ο Κόουλ έχει κατακτήσει το FA Cup εφτά φορές, τις περισσότερες από κάθε άλλο παίκτη, ενώ είναι ένας από τους δύο παίκτες που έχουν κατακτήσει το νταμπλ με δύο διαφορετικούς συλλόγους, με τον Νικολά Ανελκά. Έχει ψηφιστεί στην ομάδα της χρονιάς για την Πρέμιερ Λιγκ για τις σαιζόν 2002-03, 2003-04, 2004-05 και 2010-11. Το 2010 ψηφίστηκε παίκτης της χρονιάς στην Αγγλία.

Πραγματοποίησε το ντεμπούτο του με την εθνική Αγγλίας το 2001 και συνέχισε να αγωνίζεται μέχρι το 2014. Με 107 συμμετοχές με το εθνόσημο, είναι ο αμυντικός με τις περισσότερες συμμετοχές με την εθνική Αγγλίας. Ήταν μέλος των ομάδων που αγωνίστηκαν στα Παγκόσμια Κύπελλα 2002, 2006 και 2010, καθώς και στα Ευρωπαϊκό Πρωτάθλημα Ποδοσφαίρου 2004 και 2012.
Ολίβια Γουάιλντ

Η Ολίβια Γουάιλντ ("Olivia Wilde" ; γεννημένη ως Olivia Jane Cockburn ; 10 Μαρτίου 1984) είναι Αμερικανίδα ηθοποιός, παραγωγός, σκηνοθέτης και ακτιβίστρια. Είναι γνωστή για τον ρόλο της στην ιατρική-δραματική τηλεοπτική σειρά "House" (2007-2012) και για τους ρόλους της στις ταινίες "Conversations with Other Women" (2005), "Alpha Dog" (2007), "" (2010), "Cowboys & Aliens" (2011), "Butter" (2011), "Drinking Buddies" (2013), "The Incredible Burt Wonderstone"(2013), "Rush" (2013), "The Lazarus Effect" (2015), "Love the Coopers" (2015), "Meadowland" (2015). Το 2017 έκανε την πρώτη της εμφάνιση στο Μπρόντγουεϊ, στον ομώνυμο ρόλο της Τζούλια στο έργο "1984". Το 2019, σκηνοθέτησε την πρώτη της ταινία, την εφηβική κωμωδία "Booksmart", που έλαβε τα θετικά σχόλια των κριτικών.
Λουίζα του Άνχαλτ-Ντέσαου

Η Λουίζα του Άνχαλτ-Ντέσαου ("Luise von Anhalt-Dessau", 21 Αυγούστου 1709 - 29 Ιουνίου 1732) ήταν κόρη του Λεοπόλδου Α΄ πρίγκιπα του Άνχαλτ-Ντέσαου.
Μέθοδος των μεγαλύτερων υπολοίπων

Η Μέθοδος των μεγαλύτερων υπολοίπων (επίσης γνωστή ως μέθοδος Χέαρ–Νίμεγιερ, μέθοδος Χάμιλτον ή ως μέθοδος του Βίντον) είναι μία μέθοδος για την κατανομή των εδρών που χρησιμοποιείται στα εκλογικά συστήματα αναλογικής εκπροσώπησης με κομματικές λίστες. 

Διαφέρει από τις μεθόδους των μεγαλύτερων μέσων όρων, όπως η μέθοδος Ντ'Οντ.
Μπακαρί Σανιά

Ο Μπακαρί Σανιά ("Bacary Sagna", 14 Φεβρουαρίου 1983) είναι Γάλλος ποδοσφαιριστής ο οποίος αγωνίζεται ως δεξιός αμυντικός, πιο πρόσφατα για τη Μόντρεαλ Ίμπακτ, και με την εθνική Γαλλίας.

Ο Σανιά ξεκίνησε την καριέρα του από την Ωσέρ, με την οποία κατέκτησε το κύπελλο Γαλλίας το 2005. Την επόμενη χρονιά ήταν μέλος της καλύτερης ομάδας της Λιγκ 1 (2006-07) και αποκτήθηκε από την Άρσεναλ το 2007 για 7 εκατομμύρια λίρες. Ο προπονητής της Άρσεναλ Αρσέν Βενγκέρ τον χαρακτηρίσε ως ένα από τους καλύτερους δεξιούς αμυντικούς της Πρέμιερ Λιγκ. Ήταν μέλος της καλύτερης ομάδας της Πρέμιερ Λιγκ για τις σαιζόν 2007-08 και 2010-11. Το 2014, λίγο μετά την κατάκτηση του FA Cup, του πρώτου τροπαίου του με την Άρσεναλ, αποκήθηκε από τη Μάντσεστερ Σίτι. Στη συνέχεια αγωνίστηκε για την Μπενεβέντο και την Μόντρεαλ Ίμπακτ.

Ο Σανιά πραγματοποίησε το ντεμπούτο του με την εθνική ομάδα αντρών της Γαλλίας το 2007 και συμμετείχε στην αποστόλη της Γαλλίας για τα Μουντιάλ 2010 και 2014 και στο Euro 2016, όπου έφτασε μέχρι τον τελικό.
Παραντζέμ

Η Παραντζέμ (αναφέρεται και με διάφορες εναλλακτικές ονομασίες όπως Φαραντζέμ και Φαραντσέμ, 4ος αιώνας - περίπου 370) ήταν σύζυγος του βασιλιά της Αρμενίας Αρσάκη Β΄ της Δυναστείας των Αρσακιδών. Μετά την αιχμαλωσία του Αρσάκη κατά τον πόλεμο του αρμενικού βασιλείου με την Αυτοκρατορία των Σασσανιδών και την επακόλουθη περσική εισβολή, κατέφυγε στο ισχυρό οχυρό της Αρτογκέρασσας ή Αρταγέρης. Περίπου έναν χρόνο αργότερα, οι αμυνόμενοι κάμφθηκαν ή παραδόθηκαν και η ίδια μεταφέρθηκε αιχμάλωτη στα ενδότερα της αυτοκρατορίας, όπου και εκτελέστηκε.
Μουσείο Φυσικής Ιστορίας της Γένοβας

Το Μουσείο Φυσικής Ιστορίας της Γένοβας είναι μουσείο φυσικής ιστορίας στη Γένοβα, στη βόρεια Ιταλία. Ονομάστηκε έτσι από το φυσιοδίφη Τζάκομο Ντόρια (Giacomo Doria), ο οποίος ήταν ο ιδρυτής και επιμελητής του μουσείου για πάνω από σαράντα χρόνια. 

Το μουσείο ιδρύθηκε το 1867 και περιέχει πάνω από τέσσερα εκατομμύρια δείγματα από όλο τον κόσμο. Περιέχει ζωολογικές, βοτανικές και γεωλογικές συλλογές. Σημαντικές συλλογές περιλαμβάνουν εκείνες των Luigi D'Albertis, Leonardo Fea, Arturo Issel, Orazio Antinori, Odoardo Beccari και Lamberto Loria. Από το 1922 είναι η έδρα της "Società entomologica italiana" (Ιταλική Εντομολογική Εταιρεία).
Οροσειρά Εντούγκ

Η Οροσειρά Εντούγκ ή Τζεμπέλ Εντούγκ ( "jabal edūġ") είναι οροσειρά της περιοχής του Μαγκρέμπ στη Βόρεια Αφρική.